Родохрозит

Родохрозит (грекче rhodon – роза жана chrosis – түс), марганец шпаты – карбонаттар классындагы минерал, МпС03. Тригон системасында кристаллданат. Өңү кызгылтым, кызыл; айнектей жалтырак. Катуулугу 3,5–4. Салыштырма салмагы 3,6–3,7. Көбүнчө сульфид кен таш тарамдарында, гидротерм, метасоматоз кендеринде родонит, марганец, гранит, гаусманит ж. б. менен бирге кезигет. Родохрозит – ферромарганец эритүү үчүн баалуу сырьё. Чоюн жана темир эритүүдө да колдонулат.
Категория:Минералдар
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9